Läheisyys (Sarkia)
Ah ystävä, sa ainiaan
 käyt askelteni myötä.
 Sa tuuditat mun unelmaan,
 sa siunaat päivän työtä.
 Oot kevään ensi viserrys,
 kointähti yllä pääni.
 oot iltasateen viihdytys
 mun syvään ikävääni.

 Sa Kauneuden sarastus
 oot yksin, ikuisesti.
 Jo silmiesi lumous
 kaikk’ koetukset kesti.
 Suu kauttas vältän tuhotyön
 ma ajan raa’an hampaan.
 Viet voimallas mun maasta yön
 sun maahas valoisampaan.